የዐማራው ነገድና የዐማራው ፖለቲከኞችና አክቲቪስቶች በዐቢይ መመረጥ የዐማራው የኅልውና ችግር መፍትሔ ያገኛል ብለው ያምናሉ፣ በዚህም ከትግላቸው ይዘናጋሉ ለማለት አይቻልም። የዐቢይ በዐማራው ላይ የዘር ማጥፋትና የዘር ማጽዳት ወንጀል እንዲፈጸም ፕሮግራም ቀርጾ የተንቀሳቀሰው ሥርዓት ዋና አስፈጻሚ ሆኖ የቆመ እንደመሆኑ፣ ለዐማራው የኅልውና ጥያቄ ይቆማል አይባልም። በዚህም የተነሳ ዐቢይ ተመረጠ ከተባለበት ሰዓት ጀምሮ የተቃውሞ ድምፅ እየተሰማ ያለው፣ ያው ወያኔና እህት ድርጅቶቹ በአውራ ጠላትነት የፈረጁት በዐማራው ልጆች አካባቢ ነው። የዚህ ተቃውሞ መቀጠል ዋና ምክንያቱም፣ አንደኛ የዐማራውን የማንነት ጥያቄ የዐቢይ መመረጥ ሁነኛ መልስ ያስገኝለታል ተብሎ አለመታመኑ ሲሆን፣ ሁለተኛው ምክንያት በሕዝቡ ተቃውሞና በዓለም አቀፉ ማኅበረሰብ ግፊት ከእስር ለቀኳቸው ያላቸውን ከሌሎች ነገድ ልጆች ነጥሎ መልሶ ማሰሩና ሌሎችን የዐማራ ወጣት ንቁ ልጆች በገፍ እያሰረ ማሰቃየቱን በማብዛቱ ነው። ይህም በመሆኑ የተዋቅሞው ድምፅ ቀጥሏል። መቀጠልም የግድ ነው።